Tekstlæsning

Din hovedopgave er at læse og forstå teksten og fremlægge tekstens indhold. Herunder at analysere teksten, dvs. du skal finde ud af hvad viden du får af at læse teksten og *hvordan* det passer med hvad du allerede ved. En vigtig del af dette analysearbejde er at bruge din viden fra undervisningen og sætte teksten i sin rette sammenhæng og vide, hvad teksten egentlig handler om.

Husk I dit arbejde med teksten, at vi altid ser tingene udefra. Det er derfor vigtigt, at du ikke analyserer ud fra din egen holdning med ud fra viden og/eller relevante positioner indefra. Dette er særligt vigtigt i forhold til hellige og klassiske tekster.

Husk også, at det er i orden ikke at kunne placere teksten entydigt i forhold til kategorier fra undervisning og hvad du i øvrigt har lært. Det vigtigste er, at du tænker højt, hvis der er noget der ikke helt passer – det er sikkert bare ny viden eller den faktiske verden der er på færde.

|  |  |
| --- | --- |
| **I forberedelsen:**   * Læs teksten grundigt og noter hvad teksten handler om (her kan du måske allerede bruge ord og viden fra undervisningen) * Overvej herefter hvem tekstens afsender er, hvad det er for en slags tekst, hvad formålet med teksten er, i hvilken sammenhæng teksten kunne indgå og om den er set udefra eller indefra * Find det indhold i teksten der er vigtigst i forhold til at forstå teksten og skriv overskrifter til dette (evt. i tekstens margen) * Hvad er tekstens budskab eller hvordan kvalificerer den vores viden. Det er ikke alle tekster, der nødvendigvis har et egentligt budskab, nogen gange bliver vi bare klogere på et emne * Overvej om der er perspektiver du kan trække til andre religioner * Færdiggør din fremlæggelse. Sæt det du vil sige (evt. efter de overskrifter du lavede) i rækkefølge. Overvej om det give bedst mening at følge tekstens struktur eller om der er en anden rækkefølge, der giver mere mening. Nævn det allervigtigste først; f.eks. din konklusion på dit arbejde. | **Til eksamen: Fremlæggelsesdisposition**   * Fortæl hvilken tekst du har trukket * Bestem teksten, dvs. afsender osv. (husk kun at medtage det, der er vigtigt for at fremlægge/forstår teksten) * Fortæl kort hvad teksten drejer sig om; din konklusion/sammenfatning og skitser indholdet i teksten. * Uddyb enkeltpunkterne og udfold dem i forhold til teksten selv og i forhold til tekstens bredere kontekst (din viden)   Husk hele vejen, at du er ved at forklare/vise hvad teksten handler om. Vis det med citater fra teksten.   * Afslut gerne med at gentage hovedpointen   Her efter en samtale om teksten, hvor vi stiller yderligere spørgsmål og beder dig uddybe eller tilføje noget. |